दिल्ली HC में हिंदू सेना ने लगाई है याचिका; भावनाएं आहत करने का है आरोप
Adipurush Movie Controversy; Delhi High Court Hearing  आदिपुरुष को बैन करने के लिए दायर याचिका पर आज यानी शुक्रवार को दिल्ली हाईकोर्ट में सुनवाई होगी। ये याचिका दो हफ्ते पहले दायर की गई थी। कोर्ट ने पिछली बार इस केस पर जल्द सुनवाई करने से मना किया था।
आदिपुरुष को बैन करने के लिए दायर याचिका पर आज यानी शुक्रवार को दिल्ली हाईकोर्ट में सुनवाई होगी। ये याचिका दो हफ्ते पहले दायर की गई थी। कोर्ट ने पिछली बार इस केस पर जल्द सुनवाई करने से मना किया था। 21 जून को ये केस जस्टिस तारा वितस्ता गंजू और अमित महाजन की वेकेशन बेंच के सामने पेश किया गया था।
इस पर बेंच ने कहा कि चूंकि फिल्म रिलीज हो चुकी है, इसलिए इस मामले में जल्द सुनवाई करने का कोई मतलब नहीं है। कोर्ट ने सुनवाई के लिए 30 जून का समय दिया था। फिल्म को बैन करने की याचिका हिंदू सेना के राष्ट्रीय अध्यक्ष विष्णु गुप्ता की तरफ से लगाई गई है।
विष्णु गुप्ता ने याचिका में कहा, 'फिल्म में हमारे आराध्य देवताओं का गलत तरीके से चित्रण किया गया है, जो कि आपत्तिजनक है। इसलिए ऐसी फिल्म की स्क्रीनिंग पर रोक लगनी चाहिए।'
आदिपुरुष में दिखाए गए तथ्य रामायण और रामचरित मानस के ठीक विपरीत
हिंदू सेना की याचिका में कहा गया कि जिस तरीके से फिल्म आदिपुरुष में भगवान राम, माता सीता और हनुमान जी का चित्रण किया गया है, वो महर्षि वाल्मीकि की रामायण और तुलसीदास की रामचरितमानस के ठीक विपरीत है।
ओम राउत के डायरेक्शन में बनी इस फिल्म से हिंदुओं की भावनाओं को ठेस पहुंची है। फिल्म में जिस तरह से तथ्यों के साथ छेड़छाड़ की गई है, उसे देखकर हमारा मन चिंतित और व्यथित है।
याचिका में ये भी कहा गया, 'ये PIL उन लोगों की तरफ से भी दायर है, जो आर्थिक रूप से कमजोर हैं या किसी कारण कोर्ट कचहरी आने में असमर्थ हैं। चूंकि भावनाएं उनकी भी आहत हुई हैं, इसलिए ये PIL उन्हें भी रिप्रजेंट करती है।
आदिपुरुष की टीम को इस मामले में सूचना और प्रसारण मंत्रालय को 4 अक्टूबर तक जवाब देना था। हालांकि आज तक उनका जवाब नहीं आया।'
फिल्म को लेकर इलाहाबाद हाईकोर्ट भी सख्त
इलाहाबाद हाईकोर्ट के लखनऊ बेंच ने बुधवार को फिल्म आदिपुरुष के आपत्तिजनक डायलॉग के मामले में लगातार तीसरे दिन सुनवाई की। कोर्ट ने कहा कि जिस रामायण के किरदारों की पूजा की जाती है, उसे एक मजाक की तरह कैसे दिखा दिया गया।
ऐसी फिल्म को सेंसर बोर्ड ने पास कैसे कर दिया। फिल्म को पास कर देना एक ब्लंडर है। फिल्म मेकर्स को तो सिर्फ पैसे कमाने हैं क्योंकि पिक्चर हिट हो जाती है।
अगर आप कुरान पर एक छोटी सी डॉक्यूमेंट्री बनाकर देखिए, जिसमें गलत चीजों को दर्शाया गया हो तो आपको पता चल जाएगा कि क्या हो सकता है। आपको कुरान, बाइबिल को भी नहीं छूना चाहिए। मैं ये क्लियर कर दूं कि किसी एक धर्म को भी टच न करिए। आप किसी धर्म के बारे में गलत तरह से मत दिखाएं।
कोर्ट किसी धर्म को नहीं मानता। कोर्ट सभी लोगों की भावनाओं की कद्र करता है। पूरी खबर पढ़ने के लिए यहां क्लिक करें
आदिपुरुष से जुड़ी ये खबरें भी पढ़ें..
आदिपुरुष के खिलाफ दिल्ली HC में अपील:डायलॉग्स- तेल तेरे बाप का, लंका लगा देंगे..तेरी बुआ का बगीचा; लोगों ने बैन की मांग की
फिल्म के डायलॉग्स को लिखने वाले राइटर मनोज मुंतशिर को सोशल मीडिया पर ट्रोलिंग का सामना करना पड़ रहा है। लोग उनसे सवाल कर रहे हैं कि ऐसे संवाद रामायण के किस वर्जन में लिखे हैं। क्या रामायण में ऐसे शब्दों का कहीं उल्लेख है। पूरी खबर पढ़ने के लिए यहां क्लिक करें
2,आदिपुरुष बैन मामले पर HC का जल्द सुनवाई से इनकार:30 जून को किया जाएगा विचार
दिल्ली हाईकोर्ट ने फ‍िल्‍म ‘आद‍िपुरुष’ को बैन करने को लेकर दाखिल की गई याच‍िका पर जल्‍द सुनवाई से इनकार कर द‍िया है। कोर्ट ने कहा है क‍ि फ‍िल्म रिलीज हो चुकी है और ऐसे में इस मामले पर जल्द सुनवाई करने का कोई मतलब नहीं है। पूरी खबर पढ़ने के लिए यहां क्लिक करें